CELEX: C2006/178/68
Language: fi
Date: 2006-07-29 00:00:00
Title: Asia T-153/06: Kanne  13.6.2006  — European Association of Euro-Pharmaceutical Companies v. Euroopan yhteisöjen komissio

29.7.2006   
            
            
               FI
            
            
               Euroopan unionin virallinen lehti
            
            
               C 178/38
            
         Kanne 13.6.2006 — European Association of Euro-Pharmaceutical Companies v. Euroopan yhteisöjen komissio
   (Asia T-153/06)
   (2006/C 178/68)
   Oikeudenkäyntikieli: englanti
   Asianosaiset
   
      Kantaja: European Association of Euro-Pharmaceutical Companies (Bryssel, Belgia) (edustajat: asianajajat W. Rehmann, M. Hartmann-Rüppel)
   
      Vastaaja: Euroopan yhteisöjen komissio
   Vaatimukset
   
               —
            
            
               kumoamisvaatimus on otettava tutkittavaksi;
            
         
               —
            
            
               komission päätös D/201953, jolla hylätään EAEPC:n kolme GlaxoSmithKlinestä EY 82 artiklan rikkomisen perusteella tekemää kantelua;
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii komission päätöksen kumoamista asioissa COMP/38.181, 38.274 ja 38.275 — EAEPC v. Glaxo Greece (Imigran, Lamictal, Severent), jotka liittyvät kolmeen kantajan kanteluun, joissa väitetään, että GlaxoSmithKlinen kreikkalainen tytäryhtiö rikkoo EY 82 artiklaa, koska se kieltäytyy myymästä kolmea tuotetta, Imigrania, Lamictalia ja Severentiä, kreikkalaisille lääkkeiden tukkukauppiaille ja siten rajoittaa rinnakkaiskauppaa. Riidanalaisella päätöksellä ilmoitetaan kantelun tekijälle, että Kreikan kilpailuviranomainen käsittelee asiaa, ja kantelut hylätään neuvoston asetuksen N:o 1/2003 (1) 13 artiklan nojalla.
   Kanteensa tueksi kantaja väittää, että komissio on rikkonut perusteluvelvollisuuttaan. Kantajan mukaan pelkkä viittaus asetuksen N:o 1/2003 13 artiklan sanamuotoon ei ole riittävä, jotta kantelun tekijä voi arvioida sen, onko komissio ottanut huomioon kaikki tosiseikat ja oikeudelliset seikat valvontavaltaansa käyttäessään.
   Kantaja väittää lisäksi, että komissio on rikkonut EY 211 ja EY 85 artiklaa ja asetusta N:o 1/2003, koska se ei ole ottanut vastuuta asiasta takaisin Kreikan kilpailuviranomaiselta asetuksen N:o 1/2003 11 artiklan 6 kohdan nojalla. Kantajan mukaan komissio ei ole huomioinut sitä, että kansallinen menettely kestää liian kauan riittävän tuloksen saavuttamiseksi, että kanteluilla otettiin esiin uusia ja perustavanlaatuisia EY:n kilpailuoikeuden kysymyksiä, ja ne koskivat ongelmia, jotka esiintyivät useammassa kuin yhdessä jäsenvaltiossa, ja että komission on varmistettava EY:n kilpailuoikeuden noudattaminen.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16 päivänä joulukuuta 2002 annettu neuvoston asetus (EY) N:o 1/2003 (ETA:n kannalta merkityksellinen teksti) (EYVL L 1, s. 1).